CELEX: 52013PC0942
Language: mt
Date: 2014-01-08
Title: Proposta għal DEĊIŻJONI TAL-KUNSILL dwar pożizzjoni li għandha tittieħed mill-Unjoni Ewropea fil-Kumitat ta' Assoċjazzjoni UE-Ċilì rigward l-emenda tal-Anness XII mal-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra, li jistabbilixxi l-lista ta' entitajiet Ċileni li jipprovdu skont id-dispożizzjonijiet tat-Titolu IV tal-Parti IV l-Akkwist Pubbliku mill-Gvern)

|
			
		
		
		52013PC0942
		
			Proposta għal DEĊIŻJONI TAL-KUNSILL dwar pożizzjoni li għandha tittieħed mill-Unjoni Ewropea fil-Kumitat ta' Assoċjazzjoni UE-Ċilì rigward l-emenda tal-Anness XII mal-Ftehim li jistabbilixxi assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċilì, min-naħa l-oħra, li jistabbilixxi l-lista ta' entitajiet Ċileni li jipprovdu skont id-dispożizzjonijiet tat-Titolu IV tal-Parti IV l-Akkwist Pubbliku mill-Gvern) /* COM/2013/0942 final - 2013/0450 (NLE) */
			
				
		
		
			
			   	MEMORANDUM TA’ SPJEGAZZJONI
1.           KUNTEST TAL-PROPOSTA
Il-Ftehim ta' Assoċjazzjoni bejn
il-Komunità Ewropea u l-Istati Membri tagħha, minn naħa waħda, u
r-Repubblika taċ-Ċilì, min-naħa l-oħra ("Ftehim ta'
Assoċjazzjoni"), kien iffirmat fit-18 ta' Novembru 2002.
L-Anness XII tal-Ftehim ta'
Assoċjazzjoni jistabbilixxi l-lista tal-entitajiet pubbliċi
Ċileni koperti mill-impenji dwar l-akkwist pubbliku mill-gvern.
Ir-Repubblika taċ-Ċilì tipproponi
biex jiġi modifikat l-Anness XII. Il-proposta tikkonsisti fis-simplifikazzjoni
tal-lista tal-entitajiet pubbliċi elenkati taħt kull Ministeru fl-Appendiċi 1A
billi tinbidel bi klawżola omnikomprensiva li tiżgura li l-entitajiet
kollha subordinati mal-Ministeri elenkati jiġu koperti. Barra minn hekk,
l-awtoritajiet Ċileni jipproponu klawżola omnikomprensiva
għall-entitajiet kollha fuq livell sottoċentrali
(muniċipalitajiet) fl-Appendiċi 2A.
L-emenda ssuġġerita telimina
l-bżonn għal bidliet futuri għall-Anness jekk jinbidlu
l-entitajiet (jiġifieri fil-każ li jiġu maħluqa,
magħquda jew soppressi servizzi, reġjuni, provinċji jew komuni
dipendenti addizzjonali oħra). Barra minn hekk, billi l-kopertura
taċ-Ċili fit-Titolu IV tal-Parti IV dwar l-Akkwisti
tal-Gvern tibqa' l-istess, il-Kummissjoni Ewropea tikkonsidra din il-bidla bħala
ta' natura purament formali u l-ebda aġġustament ta' kumpens mhu
ġustifikat skont l-Artikolu 159(2) tal-Ftehim ta' Assoċjazzjoni.
Għall-kuntrarju, jintroduċi titjib raġonevoli
għall-istruttura tal-Ftehim.
L-Appendiċi 1B u
l-Appendiċi 2B tal-Anness XII, li jirreferu għall-kopertura
tal-entitajiet ċentrali u sottoċentrali l-oħra kollha li ma għandhomx
karattru industrijali jew kummerċjali, jibqgħu l-istess.
2.           RIŻULTATI
TAL-KONSULTAZZJONIJIET MAL-PARTIJIET INTERESSATI U VALUTAZZJONIJIET TAL-IMPATT
Mhux rilevanti billi din il-proposta, li
formalment temenda l-Anness XII, ma tintroduċix kambjament fil-kamp
ta' applikazzjoni.
3.           ELEMENTI ĠURIDIĊI
TAL-PROPOSTA
Il-Kunsill huwa mitlub biex jadotta
pożizzjoni tal-Unjoni Ewropea dwar abbozz ta' Deċiżjoni tal-Kumitat
ta' Assoċjazzjonidwar iċ-Cilì u l-Unjoni Ewropea li jemenda l-lista
ta' entitajiet Ċileni li jakkwistaw skont id-dispożizzjonijiet
stipulati fit-Titolu dwar l-akkwist pubbliku mill-gvern tal-Ftehim ta'
Assoċjazzjoni.
L-Artikolu 159 tal-Ftehim ta' Assoċjazzjoni
jbassar il-possibbiltà li tiġi rettifikata l-kopertura tat-Titolu dwar
l-akkwist pubbliku mill-gvern u l-Kumitat ta' Assoċjazzjoni huwa
mogħti s-setgħa li tittieħed din id-deċiżjoni biex
jiġi modifikat l-Anness XII skont il-paragrafu 3 ta' dan l-Artikolu.
Il-proposta taqa' fil-kompetenza esklussiva
tal-Unjoni Ewropea. Għalhekk, il-prinċipju tas-sussidjarjetà ma
japplikax.
4.           IMPLIKAZZJONI BAĠITARJA
Il-proposta ma għandhiex
implikazzjonijiet finanzjarji għall-baġit tal-Unjoni Ewropea.
2013/0450 (NLE)
Proposta għal
DEĊIŻJONI TAL-KUNSILL
dwar pożizzjoni li għandha
tittieħed mill-Unjoni Ewropea fil-Kumitat ta' Assoċjazzjoni
UE-Ċilì rigward l-emenda tal-Anness XII mal-Ftehim li jistabbilixxi
assoċjazzjoni bejn il-Komunità Ewropea u l-Istati Membri tagħha, minn
naħa waħda, u r-Repubblika taċ-Ċilì, min-naħa
l-oħra, li jistabbilixxi l-lista ta' entitajiet Ċileni li jipprovdu
skont id-dispożizzjonijiet tat-Titolu IV tal-Parti IV l-Akkwist
Pubbliku mill-Gvern)
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-ewwel paragrafu
tal-Artikolu 207(4) flimkien mal-Artikolu 218(9) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Ftehim ta'
Assoċjazzjoni bejn il-Komunità Ewropea u l-Istati Membri tagħha, minn
naħa waħda, u r-Repubblika taċ-Ċilì, min-naħa
l-oħra[1]
("Ftehim ta' Assoċjazzjoni"), kien iffirmat
fit-18 ta' Novembru 2002.
(2)       L-Anness XII mal-Ftehim
ta' Assoċjazzjoni jipprovdi lista ta' entitajiet fir-Repubblika
taċ-Ċilì li jakkwistaw skont id-dispożizzjonijiet dwar l-akkwist
pubbliku tal-gvern tat-Titolu IV tal-Parti IV tal-Ftehim ta'
Assoċjazzjoni.
(3)       Ir-Repubblika
taċ-Ċilì nnotifikat lill-Unjoni Ewropea bl-intenzjoni tagħha li
timmodofika l-Anness XII fl-10 ta' Frar 2012
(b'informazzjoni addizzjonali notifikata
fit-18 ta' Ottubru 2012). Wara din in-notifika, u skont
l-Artikolu 159(2) tal-Ftehim ta' Assoċjazzjoni, il-Partijiet
ikkunsidraw li mhuwiex xieraq li l-Kumitat ta' Assoċjazzjoni jieħu
deċiżjoni biex jimmodifika l-Anness rilevanti biex jirrifletti
l-modifika notifikata mir-Repubblika taċ-Ċilì.
(4)       Il-modifika tikkonsisti f'(a)
is-simplifikazzjoni tal-lista ta' entitajiet pubbliċi elenkati taħt
kull Ministeru fl-Appendiċi 1A tal-Anness XII billi tiġi
mibdula bi klawżola omnikomprensiva li tiżgura li l-entitajiet kollha
subordinati mal-Ministeri elenkati huma koperti, u (b) l-introduzzjoni ta' klawżola
omnikomprensiva għall-entitajiet kollha fuq livell sottoċentrali fl-Apendiċi 2 A.
(5)       Il-pożizzjoni li
tittieħed mill-Unjoni fil-Kumitat ta' Assoċazzjoni UE-Ċilì
għandha tkun ibbażata fuq l-abbozz tad-Deċiżjoni anness,
ADOTTA DIN ID-DEĊIŻJONI: 
Artikolu 1
Il-pożizzjoni li tittieħed
mill-Unjoni Ewropea fil-Kumitat ta' Assoċjazzjoni rigward l-emenda tal-Anness XII
li jistabbilixxi l-lista ta' entitajiet Ċileni li jakkwistaw skont
id-dispożizzjonijiet stipulati bit-Titolu dwar l-akkwist pubbliku
mill-gvern tal-Ftehim ta' Assoċjazzjoni tal-UE, li temenda l-lista ta'
entitajiet Ċileni li jakkwistaw skont id-dispożizzjonijiet stipulati fit-Titolu IV
tal-Parti IV dwar Akkwist Pubbliku mill-Gvern, tkun ibbażata fuq
l-abbozz tad-Deċiżjoni ta' dan il-Kumitat annessa ma' din
id-Deċiżjoni.
Artikolu 2
Wara l-adozzjoni tagħha,
id-Deċiżjoni tal-Kumitat ta’ Assoċjazzjoni tiġi ppubblikata
f’Il-Ġurnal Uffiċjali tal-Unjoni Ewropea.
Artikolu 3
Din
id-Deċiżjoni tidħol fis-seħħ fid-data tal-adozzjoni
tagħha.
Magħmul fi Brussell,
                                                                       Għall-Kunsill
                                                                       Il-President
DIKJARAZZJONI FINANZJARJA
LEĠIŻLATTIVA GĦAL PROPOSTI LI GĦANDHOM IMPATT
BAĠITARJU ESKLUSSIVAMENT LIMITAT GĦAL-LAT TAD-DĦUL
1.           ISEM IL-PROPOSTA:
Proposta għal Deċiżjoni
tal-Kunsill dwar il-pożizzjoni li għandha tittieħed mill-Unjoni
Ewropea fil-Kumitat ta' Assoċjazzjoni UE-Ċilì rigward l-emenda tal-Anness XII
mal-Ftehim li jistabbilixxi assoċjazzjoni bejn il-Komunità Ewropea u
l-Istati Membri tagħha, minn naħa waħda, u r-Repubblika
taċ-Ċilì, min-naħa l-oħra, li tistabbilixxi l-lista ta'
entitajiet Ċileni li jipprovdu skont id-dispożizzjonijiet tat-Titolu IV
tal-Parti IV (l-Akkwist Pubbliku mill-Gvern).
2.           LINJI BAĠITARJI:
Kapitolu u Artikolu
Ammont ibbaġitjat għas-sena
kkonċernata:
3.           IMPATT FINANZJARJU:
X         Il-proposta ma għandha l-ebda implikazzjoni finanzjarja
¨         Il-proposta ma għandha l-ebda impatt finanzjarju fuq
in-nefqa iżda għandha impatt finanzjarju fuq id-dħul – l-effett
huwa kif ġej:
(EUR miljuni sa punt wieħed
deċimali)
   ||   || 
 Linja baġitarja || Dħul[2] || Perjodu ta’ sena, li jibda f’jj/xx/ssss || [Sena n] 
 Artikolu 120   || L-impatt fuq ir-riżorsi proprji ||   ||   
 Is-sitwazzjoni wara l-azzjoni 
   || [n+1] || [n+2] || [n+3] || [n+4] || [n+5] 
   ||   ||   ||   ||   ||   
[1]               ĠU L 352, 30.12.2002, p. 3.
[2]               Fir-rigward ta' riżorsi proprji tradizzjonali
(dazji agrikoli, imposti fuq iz-zokkor, dazji tad-dwana) l-ammonti indikati
għandhom ikunu ammonti netti, jiġifieri ammonti grossi wara
t-tneħħija ta' 25 % tal-ispejjeż tal-ġbir